pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งแก้ไขปัญหาข้าวค้างสต๊อก
วันพฤหัสบดีที่ 8 มิถุนายน 2560
รัฐบาลเร่งแก้ไขปัญหาข้าวค้างสต๊อก
ข้าวเป็นสินค้าเกษตรที่สําคัญของไทย ที่รัฐบาลมีนโยบายให้การสนับสนุนอย่างครบวงจร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวางทิศทางบริหารจัดการข้าว ซึ่งเป็นสินค้าสําคัญของไทยที่สร้างรายได้ราว 1.5 แสนล้านบาทต่อปี โดยจัดทําแผนยุทธศาสตร์ข้าวระยะ 5 ปี สนับสนุนองค์ความรู้ให้แก่เกษตรกร นําเทคโนโลยีนวัตกรรมไปใช้เพิ่มมูลค่าสินค้า รวมกลุ่มนาแปลงใหญ่เพื่อลดต้นทุนการผลิต สร้างอํานาจในการต่อรองราคา เพื่อให้ไทยก้าวสู่การเป็นผู้นําการผลิตและเป็นแหล่งซื้อขายข้าวคุณภาพดีของโลก ทั้งนี้ ในช่วง 2-3 ปีที่ผ่านมารัฐบาลได้เร่งระบายข้าวในสต็อคที่มีอยู่กว่า 18 ล้านตัน เพื่อลดภาระการเก็บรักษาเดือนละกว่า 1,000 ล้านบาท โดยปัจจุบันได้ระบายออกไปแล้วกว่า 13 ล้านตัน และจะทยอยดําเนินการให้แล้วเสร็จในช่วงเวลาของรัฐบาลนี้ เพื่อให้กลไกการตลาดโดยเฉพาะการซื้อขายข้าวกลับเข้าสู่ภาวะปกติโดยเร็ว
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัยภาคเหนือและภาคตะวันออกเฉียงเหนือ
วันพฤหัสบดีที่ 19 กันยายน 2562
EXIM BANK ออกมาตรการช่วยเหลือลูกค้าที่ได้รับผลกระทบจากอุทกภัยภาคเหนือและภาคตะวันออกเฉียงเหนือ
EXIM BANK ออกมาตรการช่วยเหลือลูกค้าที่ได้รับผลกระทบจากเหตุอุทกภัยในภาคเหนือและภาคตะวันออกเฉียงเหนือ โดยผู้ได้รับผลกระทบทั้งทางตรงและทางอ้อมจะได้รับการพักชําระหนี้เงินต้นและดอกเบี้ย ลดอัตราดอกเบี้ย พร้อมขยายระยะเวลา
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า EXIM BANK ออกมาตรการช่วยเหลือลูกค้าที่ได้รับผลกระทบจากเหตุอุทกภัยในภาคเหนือและภาคตะวันออกเฉียงเหนือ โดยผู้ได้รับผลกระทบทั้งทางตรงและทางอ้อมจะได้รับการพักชําระหนี้เงินต้นและดอกเบี้ย ลดอัตราดอกเบี้ย พร้อมขยายระยะเวลา และสามารถขอเงินกู้เพื่อซื้อหรือซ่อมแซมเครื่องจักรหรือโรงงานที่ได้รับความเสียหายได้ เพื่อช่วยให้ลูกค้าสามารถดําเนินธุรกิจส่งออกหรือธุรกิจที่เกี่ยวเนื่องกับการส่งออกได้ต่อเนื่อง
ผู้ได้รับผลกระทบทางตรง หมายถึง ผู้ที่อยู่ในพื้นที่ประสบภัยธรรมชาติ พื้นที่ของโรงงานและบริษัท รวมทั้งสินค้าที่ผลิตแล้วได้รับความเสียหาย ไม่สามารถผลิตสินค้าเพื่อจําหน่ายหรือส่งออกได้ ดังนี้
1. ลูกค้าสินเชื่อหมุนเวียนและเงินกู้ระยะยาว จะได้รับพักชําระหนี้เงินต้นและดอกเบี้ย สูงสุด 6 เดือน และลดอัตราดอกเบี้ยลง 1% เป็นระยะเวลา 6-12 เดือน แล้วแต่ผลกระทบของลูกค้า
2. ลูกค้าสินเชื่อหมุนเวียน จะได้รับการขยายระยะเวลาให้ต่ออายุตั๋วสัญญาใช้เงินเกินเทอมที่ธนาคารอนุมัติ โดยรวมกับอายุตั๋วเดิมแล้วไม่เกิน 360 วัน และ
3. สามารถขอเงินกู้เพื่อซื้อหรือซ่อมแซมเครื่องจักรหรืออาคารโรงงานที่ได้รับความเสียหาย ระยะเวลานาน 5 ปี ปลอดชําระเงินต้นและดอกเบี้ย (Grace Period) ไม่เกิน 1 ปี อัตราดอกเบี้ย 5% ต่อปีในปีแรก และพิจารณาตามความเหมาะสมในปีต่อไป
ส่วนผู้ได้รับผลกระทบทางอ้อม หมายถึง ผู้ประสบปัญหาโรงงานผู้ผลิตหรือซัพพลายเออร์ได้รับผลกระทบ ทําให้ขาดแคลนวัตถุดิบผลิตสินค้า หรือผู้ซื้อหลักอยู่ในพื้นที่ประสบภัยธรรมชาติ ไม่สามารถจําหน่ายสินค้าให้กับรายอื่นทดแทนได้ รวมทั้งประสบปัญหาการคมนาคม ไม่สามารถส่งสินค้าไปยังผู้ซื้อหรือไม่สามารถรับวัตถุดิบจากซัพพลายเออร์เพื่อมาผลิตสินค้าได้ จะได้รับความช่วยเหลือด้านสินเชื่อ ดังนี้
1.ลูกค้าสินเชื่อหมุนเวียนและเงินกู้ระยะยาว พักชําระหนี้เงินต้นและดอกเบี้ยสูงสุด 6 เดือน และลดอัตราดอกเบี้ยลง 1% ต่อปี เป็นระยะเวลา 6 เดือน
2.ลูกค้าสินเชื่อหมุนเวียน จะได้รับขยายระยะเวลาให้ต่ออายุตั๋วสัญญาใช้เงินเกินเทอมที่ธนาคารอนุมัติ โดยรวมกับอายุตั๋วเดิมแล้วไม่เกิน 180 วัน
สอบถามรายละเอียดเพิ่มเติมได้ที่ ฝ่ายเลขานุการและสื่อสารองค์กร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1140-4
รัฐบาลไทย-ข่าวทำเนียบรัฐบาล-กระทรวงดิจิทัลฯ ชี้ยังไม่มีการกำหนดราคาค่าบริการ “เน็ตประชารัฐ” และ “เน็ตชายขอบ” ยืนยัน 2 โครงการใช้หลักพิจารณาอัตราค่าบริการเดียวกัน
วันจันทร์ที่ 11 กันยายน 2560
กระทรวงดิจิทัลฯ ชี้ยังไม่มีการกําหนดราคาค่าบริการ “เน็ตประชารัฐ” และ “เน็ตชายขอบ” ยืนยัน 2 โครงการใช้หลักพิจารณาอัตราค่าบริการเดียวกัน
กระทรวงดิจิทัลฯ
กระทรวงดิจิทัลฯ ชี้แจงขณะนี้ยังไม่มีการกําหนดราคาค่าบริการอินเทอร์เน็ตครัวเรือนในโครงการ “เน็ตประชารัฐ” และโครงการ “เน็ตชายขอบ” ยังอยู่ในขั้นตอนการพิจารณาอัตราค่าบริการร่วมกับสํานักงาน กสทช. และหน่วยงานที่เกี่ยวข้อง ยืนยันทั้ง 2 โครงการใช้หลักเกณฑ์เดียวกันในการพิจารณาอัตราค่าบริการ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ในฐานะโฆษกประจํากระทรวงดิจิทัลฯ เปิดเผยว่า ขณะนี้โครงการเน็ตชายขอบของสํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ยังไม่ได้มีการกําหนดอัตราค่าบริการสําหรับผู้ที่ต้องการใช้อินเทอร์เน็ตครัวเรือนภายใต้โครงการดังกล่าวในราคา 100-150-200 บาทต่อเดือนตามที่เป็นข่าว เพียงแต่มีแนวคิดเบื้องต้นว่า หากมีการให้บริการที่ความเร็วต่ํากว่า 30 Mbps จะคิดค่าใช้จ่ายไม่เกิน Mbps ละ 10 บาท ซึ่งหากมีการใช้บริการจริงที่ความเร็วเท่ากับโครงการเน็ตประชารัฐของกระทรวงดิจิทัลฯ ที่มอบหมายให้ บริษัท ทีโอที จํากัด (มหาชน) ดําเนินการไปนั้น คือ 30 Mbps ก็จะมีค่าบริการอยู่ที่ประมาณ 300 บาทต่อเดือน
สําหรับอัตราค่าบริการตามโครงการเน็ตประชารัฐที่ยังอยู่ระหว่างการพิจารณาของกระทรวงดิจิทัลฯ และ สํานักงาน กสทช. ร่วมกับหน่วยงานที่เกี่ยวข้อง ซึ่งปัจจุบันอยู่ระหว่างการคิดต้นทุนค่าบริการโครงข่าย เพื่อนําไปใช้ในการพิจารณากําหนดค่าบริการครัวเรือนนั้น จะพิจารณาโดยใช้หลักการเดียวกัน คือ คํานวนจากราคาค่าบริการเชิงพาณิชย์ของผู้ให้บริการ หักลบกับต้นทุนค่าบริการโครงข่ายที่รัฐลงทุนไป
อย่างไรก็ตาม หากมีการกําหนดราคาค่าบริการอินเทอร์เน็ตภายในครัวเรือนเรียบร้อยแล้ว กระทรวงดิจิทัลฯ จะประชาสัมพันธ์ให้ประชาชนได้ทราบต่อไป ทั้งนี้ หากประชาชนมีข้อสงสัยสามารถตรวจสอบข้อมูลเพิ่มเติมได้ที่เว็บไซต์ www.netpracharat.com หรือ www.facebook.com/netpracharat หรือสอบถามรายละเอียดเพิ่มเติมได้ที่ศูนย์บริการข้อมูลภาครัฐเพื่อประชาชน (Government Contact Center : GCC) โทร 1111 กด 88
***********************
รัฐบาลไทย-ข่าวทำเนียบรัฐบาล-นรม.และรมว.กห. สั่งกองทัพ เร่งเสริมกำลังช่วยอพยพประชาชนที่ติดค้างออกจากพื้นที่น้ำท่วมสูงฉับพลัน จว.เลย
วันอาทิตย์ที่ 2 สิงหาคม 2563
นรม.และรมว.กห. สั่งกองทัพ เร่งเสริมกําลังช่วยอพยพประชาชนที่ติดค้างออกจากพื้นที่น้ําท่วมสูงฉับพลัน จว.เลย
นรม.และรมว.กห. สั่งกองทัพ เร่งเสริมกําลังช่วยอพยพประชาชนที่ติดค้างออกจากพื้นที่น้ําท่วมสูงฉับพลัน จว.เลย
นรม.และรมว.กห. สั่งกองทัพ เร่งเสริมกําลังช่วยอพยพประชาชนที่ติดค้างออกจากพื้นที่น้ําท่วมสูงฉับพลัน จว.เลย
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และรมว.กห. ได้สั่งการกองทัพ เร่งเสริมกําลังพลและเครื่องมือช่าง เข้าไปช่วยเหลือประชาชนที่ได้รับผลกระทบจากฝนตกหนักต่อเนื่อง เกิดน้ําป่าไหลหลาก จนน้ําท่วมระดับสูงฉับพลันในพื้นที่ภาคเหนือและภาคอีสานตอนบน โดยเฉพาะจังหวัดลําปางและจังหวัดเลย ส่งผลให้ทรัพย์สินและบ้านเรือนของประชาชนเสียหายกว่า 300 หลังคาเรือน
โดย พล.อ.ประยุทธ์’ กําชับให้กระจายกําลัง เร่งเข้าไปช่วยเหลืออพยพประชาชนออกจากพื้นที่เสี่ยงที่ระดับน้ํายังคงท่วมสูงต่อเนื่องไปยังพื้นที่ปลอดภัย และสนับสนุนนําสิ่งของบรรเทาทุกข์เข้าไปช่วยเหลือบรรเทาความเดือดร้อนของประชาชนที่ยังคงติดค้างอยู่ในพื้นที่ พร้อมทั้งขอให้ประสานกับฝ่ายปกครองในพื้นที่ เร่งสํารวจและใช้เครื่องมือช่างช่วยเหลือบรรเทาความเสียหายของระบบสาธารณูปโภค รวมทั้งซ่อมแซมฝายน้ําที่ชํารุดเป็นการเร่งด่วน จนกว่าสถานการณ์จะปกติ ขณะเดียวกันให้ติดตามสถานการณ์พายุภาคใต้ และประสานหน่วยงานในพื้นที่เตรียมการช่วยเหลือเร่งด่วน เพื่อลดความเสียหายที่จะเกิดขึ้น
รัฐบาลไทย-ข่าวทำเนียบรัฐบาล-นายกรัฐมนตรี นำเจ้าหน้าที่ทำเนียบรัฐบาล ออกกำลังกายประจำสัปดาห์ในแบบผ่อนคลาย ทุกคนสามารถนำไปต่อยอดสร้างความสัมพันธ์อันดีได้
วันพุธที่ 15 กุมภาพันธ์ 2560
นายกรัฐมนตรี นําเจ้าหน้าที่ทําเนียบรัฐบาล ออกกําลังกายประจําสัปดาห์ในแบบผ่อนคลาย ทุกคนสามารถนําไปต่อยอดสร้างความสัมพันธ์อันดีได้
พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี
วันนี้ (15 กุมภาพันธ์ 2560) เวลา 15.30 น. ณ บริเวณด้านหน้าสนามหญ้าตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี นําเจ้าหน้าที่ทําเนียบรัฐบาลร่วมกันออกกําลังกายเพื่อเสริมสร้างร่างกายให้แข็งแรง ห่างไกลจากโรคภัยไข้เจ็บ รวมทั้งยังทําให้มีสุขภาพจิตใจที่ดี เกิดผลดีในการดําเนินชีวิตประจําวันอย่างสดชื่น อารมณ์ดี คนในครอบครัวและเพื่อนร่วมงานมีสัมพันธภาพที่ดีต่อกัน โดยมีเจ้าหน้าที่คณะผู้บริหารสํานักเลขาธิการนายกรัฐมนตรี และผู้บริหารหน่วยงานภายในทําเนียบรัฐบาล ร่วมออกกําลังกายด้วย
ในสัปดาห์นี้ นายกรัฐมนตรี ได้เต้นแอโรบิคตามจังหวะร่วมกับเจ้าหน้าที่ทําเนียบรัฐบาลประมาณ 30 นาที จากนั้นนายกรัฐมนตรีได้เลือกเล่นกีฬาตะกร้อวงในแบบผ่อนคลายคล้ายกับสัปดาห์ที่แล้ว เพราะเป็นกีฬาที่นายกรัฐมนตรีชื่นชอบบวกกับกีฬาชนิดนี้เน้นในเรื่องของความสามัคคีและการสร้างปฏิสัมพันธ์ระหว่างผู้เล่น และยังเป็นการออกกําลังกายในรูปแบบการแข่งขันกับตัวเอง โดยการนับจํานวนครั้ง ในการรับ-ส่งลูก สลับกับไปมาระหว่างผู้เล่นโดยไม่ให้ตกลงสู่พื้นดิน ซึ่งรูปแบบดังกล่าวจะต้องใช้ทักษะและพื้นฐานความชํานาญในกีฬาประเภทนี้ด้วย อาศัยความสามัคคีร่วมกันรับ-ส่งลูกให้ได้จํานวนครั้งมากที่สุดโดยไม่ทําให้ลูกตกลงสู่พื้นดิน ขณะเดียวกัน นายกรัฐมนตรีได้แสดงออกให้เห็นถึงความผ่อนคลายระหว่างการเล่นกีฬาดังกล่าวอย่างชัดเจน ด้วยท่าทางที่ร่าเริง สดชื่น ซึ่งแสดงให้เห็นถึงผลของการออกกําลังกายเป็นประจําทุกสัปดาห์ อีกทั้งเป็นแบบอย่างที่ดีในการเสริมสร้างร่างกายและจิตใจให้แข็งแรงสมบูรณ์ จากนั้น นายกรัฐมนตรีได้กล่าวขอบคุณเจ้าหน้าที่ทุกคนที่ออกกําลังกายร่วมกันในวันนี้ ก่อนขอเปลี่ยนตัวเพื่อไปปฏิบัติภารกิจ ณ ตึกไทยคู่ฟ้า ต่อไป
*******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงการต่างประเทศ เข้าร่วมการประชุมทางไกลระดับรัฐมนตรีต่างประเทศลุ่มน้ำโขงกับญี่ปุ่น ครั้งที่ 13 [กระทรวงการต่างประเทศ]
วันศุกร์ที่ 10 กรกฎาคม 2563
รัฐมนตรีว่าการกระทรวงการต่างประเทศ เข้าร่วมการประชุมทางไกลระดับรัฐมนตรีต่างประเทศลุ่มน้ําโขงกับญี่ปุ่น ครั้งที่ 13 [กระทรวงการต่างประเทศ]
รัฐมนตรีว่าการกระทรวงการต่างประเทศ เข้าร่วมการประชุมทางไกลระดับรัฐมนตรีต่างประเทศลุ่มน้ําโขงกับญี่ปุ่น ครั้งที่ 13
วันนี้ (9 กรกฎาคม 2563) นายดอน ปรมัตถ์วินัย รัฐมนตรีว่าการกระทรวงการต่างประเทศ เข้าร่วมการประชุมทางไกลระดับรัฐมนตรีต่างประเทศลุ่มน้ําโขงกับญี่ปุ่น ครั้งที่ 13 เพื่อหารือความร่วมมือในการรับมือกับโควิด-19 และการฟื้นฟูเศรษฐกิจ โดยที่ประชุมฯ ให้ความสําคัญการพัฒนาระบบหลักประกันสุขภาพถ้วนหน้า (UHC) การเสริมสร้างความสามารถในการรับมือกับความท้าทายจากโรคระบาด การเข้าถึงวัคซีนและเวชภัณฑ์ รวมทั้งการส่งเสริมความเชื่อมโยงและสร้างสภาพแวดล้อมที่เป็นมิตรต่อการค้าการลงทุน
On 9 July 2020, H.E. Mr. Don Pramudwinai, Minister of Foreign Affairs of the Kingdom of Thailand, attended the 13th Mekong Japan Foreign Ministers’ Meeting to discuss cooperation on response to COVID-19 and economic recovery, highlighting the importance of achieving Universal Health Coverage (UHC), strengthening collective response and resilience to future health emergencies including ensuring equitable access to vaccines and medicnes, promoting connectivity and friendly environment conducive to trade and investment.
รัฐบาลไทย-ข่าวทำเนียบรัฐบาล-กรมพัฒน์ฯ ชวนผู้ประกอบการโลจิสติกส์ 3 จังหวัด ร่วมเวิร์กชอปพัฒนาธุรกิจยุค New Normal [กระทรวงพาณิชย์]
วันจันทร์ที่ 6 กรกฎาคม 2563
กรมพัฒน์ฯ ชวนผู้ประกอบการโลจิสติกส์ 3 จังหวัด ร่วมเวิร์กชอปพัฒนาธุรกิจยุค New Normal [กระทรวงพาณิชย์]
กรมพัฒน์ฯ ชวนผู้ประกอบการโลจิสติกส์ 3 จังหวัด ร่วมเวิร์กชอปพัฒนาธุรกิจยุค New Normal
กรมพัฒนาธุรกิจการค้าเตรียมจัดสัมมนาเชิงปฏิบัติการ “การพัฒนาและเพิ่มประสิทธิภาพการบริหารจัดการธุรกิจโลจิสติกส์” ชวนผู้ประกอบการใน 3 จังหวัด นครสวรรค์ ชลบุรี และสมุทรปราการ เข้ารับการอบรม หวังช่วยเพิ่มประสิทธิภาพการบริหารธุรกิจในยุค New Normal ตอบสนองความต้องการของลูกค้าให้ตรงจุด
นายวุฒิไกร ลีวีระพันธุ์ อธิบดีกรมพัฒนาธุรกิจการค้าเปิดเผยว่า กรมฯ มีกําหนดจัดสัมมนาเชิงปฏิบัติการ “การพัฒนาและเพิ่มประสิทธิภาพการบริหารจัดการธุรกิจโลจิสติกส์” (Logistics Management & e-Logistics) เพิ่มเติมอีก 3 จังหวัด ได้แก่ จังหวัดนครสวรรค์ วันที่ 22-23ก.ค.2563 จังหวัดชลบุรี วันที่ 6-7ส.ค.2563 และจังหวัดสมุทรปราการ วันที่ 25-26ส.ค.2563 เพื่อเพิ่มประสิทธิภาพธุรกิจให้บริการโลจิสติกส์ด้านการบริหารกลยุทธ์เชิงรุกในยุคการดําเนินชีวิตวิถีใหม่ (New Normal) เพื่อตอบสนองความต้องการของลูกค้าให้ตรงจุด และเพิ่มประสิทธิภาพในการประกอบธุรกิจ
ทั้งนี้ ผู้เข้าร่วมสัมมนาจะได้รับการความรู้เกี่ยวกับการสร้างศักยภาพธุรกิจโลจิสติกส์ในยุคNew Normalเช่น การพัฒนาธุรกิจให้บริการโลจิสติกส์ด้วยระบบเทคโนโลยีสมัยใหม่ การเพิ่มประสิทธิภาพธุรกิจให้บริการโลจิสติกส์ด้วยโปรแกรมประมวลผลข้อมูลจํานวนมากและนําไปใช้ประโยชน์ทางธุรกิจ (Microsoft Power BI) เป็นต้น ซึ่งจะช่วยเสริมสร้างความแข็งแกร่งให้ผู้ให้บริการโลจิสติกส์มีความรู้และเข้าใจในการพัฒนาธุรกิจด้วยระบบเทคโนโลยีสมัยใหม่ มีการปรับใช้กลยุทธ์ได้อย่างมีประสิทธิภาพ รวมถึงการใช้เทคโนโลยีในการบริหารจัดการด้วยระบบe-Logistics
นายวุฒิไกรกล่าวว่า การแพร่ระบาดของโควิด-19 ทําให้หลายธุรกิจปรับโมเดลธุรกิจจากออฟไลน์สู่ออนไลน์มากขึ้นและรูปแบบการบริหารจัดการธุรกิจได้เน้นรองรับ New Normal มากขึ้น จึงถือเป็นโอกาสและความท้าทายของผู้ประกอบการรายใหญ่ รายย่อย และธุรกิจให้บริการโลจิสติกส์และซัปพลายเชนในการเตรียมความพร้อมรับมือ ทั้งในเรื่องปริมาณการจัดส่งสินค้าจากระบบออนไลน์ที่เพิ่มมากขึ้น ตลอดจนสร้างความเชื่อมั่นให้แก่ผู้บริโภคในด้านการรับบริการที่รวดเร็ว ถูกต้อง และปลอดภัย หากผู้ประกอบการโลจิสติกส์ปรับตัวด้วยการนําเทคโนโลยีเข้ามาใช้ในการบริหารจัดการธุรกิจ ก็จะตอบโจทย์ความต้องการของลูกค้าได้อย่างตรงจุด
“ขอเชิญชวนผู้ประกอบธุรกิจโลจิสติกส์ใน 3 จังหวัดดังกล่าว เข้ารับการอบรมเชิงปฏิบัติการ เพราะหากธุรกิจมีการเติบโต จะส่งผลดีต่อภาคธุรกิจของไทย กล่าวคือ โลจิสติกส์ถือเป็นกุญแจสําคัญในระบบเศรษฐกิจ เพราะโลจิสติกส์เป็นระบบที่ช่วยสนับสนุนการสร้างคุณค่าให้กับภาคอุตสาหกรรม และเพิ่มขีดความสามารถในการสร้างผลกําไร ส่งผลให้เกิดการขยายตัวของเศรษฐกิจโดยรวมของประเทศได้”นายวุฒิไกรกล่าว
ปัจจุบัน (ข้อมูล ณ วันที่ 31 พ.ค.2563)มีนิติบุคคลที่ประกอบธุรกิจให้บริการโลจิสติกส์ทั่วประเทศ จํานวนทั้งสิ้น 27,889 ราย และมีนิติบุคคลคงอยู่ในพื้นที่3จังหวัดที่จะดําเนินการจัดงานสัมมนา ได้แก่ จังหวัดนครสวรรค์ มีจํานวน 220 ราย ชลบุรี 2,546 ราย และสมุทรปราการ 2,653 ราย โดยผู้ประกอบการที่ต้องการเข้าร่วมงานสัมมนา สามารถสอบถามรายละเอียดเพิ่มเติมได้ที่สายด่วน 1570 หรือส่วนส่งเสริมธุรกิจโลจิสติกส์ กรมพัฒนาธุรกิจการค้า กระทรวงพาณิชย์ หมายเลขโทรศัพท์ 0 2547 5955 อีเมลlogisticsdbd@gmail.comและwww.dbd.go.th
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงอุตสาหกรรม ร่วมงานประชุมสัมมนา
วันอังคารที่ 5 พฤศจิกายน 2562
ผู้ช่วยรัฐมนตรีประจํากระทรวงอุตสาหกรรม ร่วมงานประชุมสัมมนา
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมงานประชุมสัมมนา "Seminar duing the 35th ASEAN Summit's side event on Circular Economy , Waste Management and Sustainability" ณ ห้องบอลรูม 1 ชั้น 4 โรงแรมอินเตอร์คอนติเนนตัล กรุงเทพฯ
วันนี้ (1 พฤศจิกายน 2562) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม ร่วมงานประชุมสัมมนา "Seminar duing the 35th ASEAN Summit's side event on Circular Economy , Waste Management and Sustainability" โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดการประชุม และนายคณิต แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก ให้การต้อนรับ ณ ห้องบอลรูม 1 ชั้น 4 โรงแรมอินเตอร์คอนติเนนตัล กรุงเทพฯ
โดยสํานักงานคณะกรรมการนโยบายเขตเศรษฐกิจพิเศษภาคตะวันออก (สกพอ.) ร่วมกับองค์การพัฒนาอุตสาหกรรมแห่งสหประชาชาติ (UNIDO) และองค์การบริหารจัดการก๊าซเรือนกระจก (องค์การมหาชน) (อบก.) แสดงศักยภาพและความก้าวหน้าพัฒนาพื้นที่ EEC ให้เกิดความยั่งยืนทั้งทางเศรษฐกิจ สังคม และสิ่งแวดล้อม บนหลักการเศรษฐกิจหมุนเวียน (Circular Economy) และแลกเปลี่ยนประสบการณ์การดําเนินงานของภาครัฐและภาคเอกชนของไทยในการจัดการด้านสิ่งแวดล้อม เช่น การจัดการขยะ และการพัฒนาที่ยั่งยืนโดยการมีส่วนร่วมของชุมชน ก่อนที่จะมีการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้อง ระหว่างวันที่ 2 - 4 พฤศจิกายน 2562 ที่ประเทศไทยในฐานะประธานอาเซียน
การประชุมสัมมนาครั้งนี้ สกพอ. UNIDO และ อบก. จะได้ร่วมกันเผยแพร่ต้นแบบการดําเนินงาน Circular Economy การพัฒนาเมืองอุตสาหกรรมอย่างยั่งยืน การพัฒนาเมืองอุตสาหกรรมเชิงนิเวศน์ที่มีการจัดการปัญหาสิ่งแวดล้อม โดยพื้นที่ EEC เป็นต้นแบบ รวมทั้งนําเสนอกลยุทธ์การดําเนินงานด้านสิ่งแวดล้อมของ EEC ที่จะมีแนวทางการกําจัดขยะ การจัดการน้ํา และการพัฒนาที่ยั่งยืนในระดับภูมิภาค ซึ่งจะช่วยยกระดับการส่งเสริมอุตสาหกรรมเป้าหมาย ที่คู่ไปกับการนําระบบ Circular Economy มาปรับใช้อย่างยั่งยืน
นอกจากนี้ การพัฒนาพื้นที่ EEC ได้ออกแบบการใช้พื้นที่ EEC ได้ออกแบบการใช้พื้นที่ให้สอดคล้องกับการเคลื่อนย้ายประชากร แลัผลักดันให้บรรลุเป้าหมายทางสิ่งแวดล้อม เช่น การบริหารจัดการน้ํา การลดก๊าซเรือนกระจก และที่สําคัญคือการร่วมขับเคลื่อนจัดการปัญหาขยะกับภาคประชาชน ภาคเอกชน ผู้นําท้องถิ่นอย่างต่อเนื่อง ซึ่งปัจจุบันได้เริ่มดําเนินการเป็นรูปธรรม เช่น การบริหารจัดการน้ํา การลดก๊าซเรือนกระจก แลัที่สําคัญคือการร่วมขับเคลื่อนจัดการปัญหาขยะกับภาคประชาชน ภาคประชาชน ภาคเอกชน ผู้นําท้องถิ่นอย่างต่อเนื่อง ซึ่งปัจจุบันได้เริ่มดําเนินการเป็นรูปธรรม เช่น การบริหารจัดการขยะแบบครบวงจรในพื้นที่จังหวัดระยอง หรือ Rayong Model ที่ใช้รูปแบบของโรงไฟฟ้าขยะชุมชนและโครงการ EEC square ที่ สกพอ. ได้เข้ารณรงค์ สร้างความตระหนักด้านสิ่งแวดล้อมในระดับสถานศึกษา เพื่อปลูกฝังให้เยาวชนร่วมเป็นเครือข่ายในการพัฒนาเมืองอย่างยั่งยืนในอนาคต เป็นต้น
รัฐบาลไทย-ข่าวทำเนียบรัฐบาล-สาธิต สั่งเข้มมาตรการควบคุมโควิด 19 จ.ระยอง พร้อมนำรถตรวจโรคติดเชื้อชีวนิรภัยพระราชทาน ตรวจกลุ่มเสี่ยง
วันอังคารที่ 14 กรกฎาคม 2563
สาธิต สั่งเข้มมาตรการควบคุมโควิด 19 จ.ระยอง พร้อมนํารถตรวจโรคติดเชื้อชีวนิรภัยพระราชทาน ตรวจกลุ่มเสี่ยง
รัฐมนตรีช่วยว่าการกระทรวงสาธารณสุขลงพื้นที่ จ.ระยอง ย้อนรอยเส้นทางทหารต่างชาติที่ติดเชื้อ สั่งเข้มมาตรการควบคุมโรคโควิด 19 พร้อมนํารถตรวจโรคติดเชื้อชีวนิรภัยพระราชทาน ตรวจประชาชนกลุ่มเสี่ยงที่ได้ลงทะเบียนเข้าพื้นที่ดังกล่าว ผ่านแอปพลิเคชันและแพลตฟอ
รัฐมนตรีช่วยว่าการกระทรวงสาธารณสุขลงพื้นที่ จ.ระยอง ย้อนรอยเส้นทางทหารต่างชาติที่ติดเชื้อ สั่งเข้มมาตรการควบคุมโรคโควิด 19 พร้อมนํารถตรวจโรคติดเชื้อชีวนิรภัยพระราชทาน ตรวจประชาชนกลุ่มเสี่ยงที่ได้ลงทะเบียนเข้าพื้นที่ดังกล่าว ผ่านแอปพลิเคชันและแพลตฟอร์มไทยชนะ และผู้ลงชื่อในสมุดแล้วกว่า 1,700 ราย
วันนี้ (14 กรกฎาคม 2563) ที่ จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขพร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ลงพื้นที่ติดตามความคืบหน้าการสอบสวนและควบคุมโรค จ.ระยอง กรณีทหารต่างชาติที่ติดเชื้อเข้าพักในโรงแรมที่ จ.ระยอง
ดร.สาธิตให้สัมภาษณ์ว่า วันนี้ กระทรวงสาธารณสุข และหน่วยงานที่เกี่ยวข้องจากส่วนกลางและพื้นที่ ได้ลงพื้นที่เก็บข้อมูล ตามไทม์ไลน์ที่ทหารอียิปต์เดินทาง ทั้งที่เป็นหลักฐานการสอบสวนบุคคล กล้องวงจรปิด หาสถานที่ บุคคลที่เข้าข่ายสัมผัสโรค ให้ได้ข้อมูลมากที่สุด เพื่อนําไปสู่สอบสวนโรค พร้อมนํารถตรวจโรคติดเชื้อชีวนิรภัยพระราชทานเพื่อเก็บตัวอย่างตรวจหาเชื้อทางห้องปฏิบัติการ เพื่อสร้างความมั่นใจแก่ประชาชน ซึ่งขณะนี้ สํานักงานสาธารณสุขจังหวัด สํานักงานป้องกันควบคุมโรค ได้สอบสวนโรคแล้วเกือบ 100 เปอร์เซ็นต์ และติดตามกล้องวงจรปิดของโรงแรมดีวารี ห้างแหลมทอง และห้างเซนทรัล ซึ่งเป็นสถานที่ที่กลุ่มทหารอียิปต์จํานวน 31 คนได้เดินทางไป
พร้อมทั้งติดตามกลุ่มเสี่ยงตามข้อมูลที่ได้จากแอปพลิเคชัน/ แพลตฟอร์มไทยชนะ และผู้ลงชื่อในสมุด ที่อยู่ในห้างแหลมทองและห้างเซนทรัล ในช่วงเวลา 11.00 น.-15.00 น. รวมทั้งประชาชนที่คิดว่าตนเองมีความเสี่ยง มารับการตรวจหาเชื้อทางห้องปฏิบัติการโดยรถตรวจโรคติดเชื้อชีวนิรภัยพระราชทาน ซึ่งจะอยู่ให้บริการเป็นเวลา 3 วัน ขณะนี้ตรวจทั้ง 2 ห้างแล้วรวม 1,700 กว่าราย และรถตรวจโรคติดเชื้อชีวนิรภัยพระราชทานจะตรวจหาเชื้อเชิงรุกกับกลุ่มเสี่ยงในจังหวัดระยอง 14 วันภายใต้การบัญชาการของผู้ว่าราชการจังหวัดระยอง หากประชาชนมีข้อมูลเพิ่มเติมที่เกี่ยวกับกรณีนี้ ขอให้ส่งมายังสํานักงานสาธารณสุขจังหวัดระยอง สําหรับผลการสอบสวนโรค พบกลุ่มเสี่ยงสูงเป็นพนักงานในโรงแรม 9 คน ได้นําเข้าสู่มาตรการกักตัว ตรวจหาเชื้อผลการพบเป็นลบทุกคน และจะตรวจซ้ําเมื่อครบ 14 วัน
“ขอย้ําว่าข้อมูลในการสอบสวนโรคจะเปิดเผยให้ประชาชนทราบด้วยความโปร่งใส ไม่มีการปกปิด และมั่นใจว่าเราจะทําให้ดีที่สุด ควบคุมโรคไม่ให้เกิดการระบาดระลอก 2” ดร.สาธิตกล่าว
ดร.สาธิตกล่าวต่อว่า ขณะนี้ ทางโรงแรมดีวารีและห้างแหลมทอง ได้ปิดเพื่อทําความสะอาด ส่วนสถานศึกษาจะหยุดเรียน และปรับการเรียนการสอน เพื่อลดความแออัด ลดการเดินทาง โดยจะได้รับการตรวจประเมินมาตรการป้องกันโรคจากคณะทํางานโรคติดต่อที่ได้รับการแต่งตั้งจากคณะกรรมการโรคติดต่อระดับจังหวัด ก่อนทําการเปิดการเรียนการสอนอีกครั้ง
*********************************** 14กรกฎาคม 2563
*****************************
รัฐบาลไทย-ข่าวทำเนียบรัฐบาล-ไทย - อิสราเอล กระชับความร่วมมือยกระดับ คุ้มครองดูแลแรงงานไปทำงานภาคเกษตร
วันอังคารที่ 23 มกราคม 2561
ไทย - อิสราเอล กระชับความร่วมมือยกระดับ คุ้มครองดูแลแรงงานไปทํางานภาคเกษตร
รมว.แรงงาน ให้การต้อนรับ นายเมอีร์ ชโลโม (H.E.Mr.Meir Shlomo) เอกอัครราชทูตรัฐอิสราเอลประจําประเทศไทย หารือความร่วมมือจ้างแรงงานไทยทํางานในภาคเกษตร แลกเปลี่ยนข้อตกลงให้แรงงานได้รับการคุ้มครอง ปราศจากระบบนายหน้า
รมว.แรงงาน ให้การต้อนรับ นายเมอีร์ ชโลโม (H.E.Mr.Meir Shlomo) เอกอัครราชทูตรัฐอิสราเอลประจําประเทศไทย หารือความร่วมมือจ้างแรงงานไทยทํางานในภาคเกษตร แลกเปลี่ยนข้อตกลงให้แรงงานได้รับการคุ้มครอง ปราศจากระบบนายหน้า กําชับ กรมการจัดหางานปฐมนิเทศเตรียมความพร้อมแรงงานก่อนเดินทางไปทํางานรวมทั้ง ป้องกันยาเสพติด
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังให้การต้อนรับ
นายเมอีร์ ชโลโม (H.E.Mr.Meir Shlomo) เอกอัครราชทูตรัฐอิสราเอลประจําประเทศไทย เข้าเยี่ยมคารวะและหารือความร่วมมือด้านแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน ว่า ปัจจุบันมีแรงงานไทยในประเทศอิสราเอลแล้วกว่า 28,000 คน ซึ่งส่วนใหญ่ไปทํางานในภาคเกษตร การหารือในวันนี้เพื่อให้เกิดความร่วมมือที่แข็งแกร่งมากยิ่งขึ้น โดยการติดต่อแลกเปลี่ยนทําความเข้าใจข้อตกลงต่างๆ ระหว่างระบบราชการของทั้งสองประเทศเพื่อให้แรงงานได้งานทําที่ดี ได้รับการคุ้มครองตามกฎหมายจากรัฐบาลอิสราเอล รวมทั้งเพื่อไม่ให้มีระบบนายหน้าอีกด้วย
พล.ต.อ.อดุลย์ฯ กล่าวต่อว่า ได้เสนอให้รัฐบาลอิสราเอลปรับปรุงกฎหมายเพื่อให้นายจ้างหักเงินเข้ากองทุนประกันสังคมเพื่อเป็นทุนให้กับแรงงาน เมื่อแรงงานสิ้นสุดสภาพการจ้างแล้วก็จะมีเงินออมกลับมาซึ่งในเดือนพฤษภาคม 2561 นี้ รัฐบาลไทย โดยกระทรวงแรงงานจะเป็นเจ้าภาพจัดการสัมมนาระหว่างไทยและอิสราเอล ซึ่งทั้งสองประเทศจะได้พูดคุยหารือประเด็นด้านแรงงานให้มีความแน่นแฟ้นมากยิ่งขึ้น ส่วนการจัดส่งแรงงานไทยไปทํางานได้กําชับให้กรมการจัดหางานปฐมนิเทศให้ความรู้แก่แรงงานเพื่อเตรียมความพร้อมก่อนเดินทางไปทํางานต่างประเทศตลอดจนเน้นย้ํากรณียาเสพติดอย่างเข้มงวด
การหารือดังกล่าวจะเป็นประโยชน์ในการกระชับความร่วมมือระหว่างกระทรวงแรงงานและทางการอิสราเอล ทั้งยังเป็นโอกาสอันดีที่กระทรวงแรงงานจะได้สร้างความเข้าใจถึงการดําเนินงานที่ผ่านมาเพื่อพัฒนาความก้าวหน้าในการจ้างแรงงานไทยทํางานชั่วคราวในภาคเกษตรในรัฐอิสราเอล โครงการความร่วมมือไทย – อิสราเอลเพื่อการจ้างงาน (TIC Project) การดําเนินงานตามความตกลงด้านแรงงานระหว่างรัฐบาลไทยและอิสราเอล ซึ่งนอกจากจะกระชับความร่วมมือโครงการต่างๆ ที่อยู่ภายใต้รัฐบาลทั้งสองประเทศให้แน่นเฟ้นมากยิ่งขึ้นแล้ว จะช่วยเพิ่มประสิทธิภาพในการดําเนินงานร่วมกันให้เข้มแข็งมากยิ่งขึ้นต่อไปในอนาคตอีกด้วย
--------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร – ภาพ/
22 มกราคม 2561
รัฐบาลไทย-ข่าวทำเนียบรัฐบาล-ยธ. ร่วมประชุมวิชาการนานาชาติ Asian Association of Police Studies : AAPS 2017
วันจันทร์ที่ 31 กรกฎาคม 2560
ยธ. ร่วมประชุมวิชาการนานาชาติ Asian Association of Police Studies : AAPS 2017
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการประชุมวิชาการระดับนานาชาติ Asian Association of Police Studies : AAPS 2017
เมื่อวันพฤหัสบดีที่ 27 กรกฎาคม 2560 เวลา 09.30 น.
ณ อาคารภูมิพลสังคีต (Auditorium) วิทยาลัยดุริยางคศิลป์ มหาวิทยาลัยมหิดล ศาลายา จังหวัดนครปฐม
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานเปิดการประชุมวิชาการระดับนานาชาติ “The 18th Annual Conference : Policing,
Governance and Justice in multicultural societies: Challenges in the Age of High Technology
and Advanced Communication (AAPS 2017)”
ทั้งนี้ ภาควิชาสังคมศาสตร์ คณะสังคมศาสตร์และมนุษยศาสตร์ มหาวิทยาลัยมหิดล โดยหลักสูตรอาชญวิทยา
การบริหารงานยุติธรรมและสังคม ร่วมกับสํานักงานกิจการยุติธรรมกองบัญชาการตํารวจนครบาล
สํานักงานกองทุนสนับสนุนการวิจัย (สกว.) และมหาวิทยาลัยรังสิต ร่วมกันจัดขึ้น
โดยมีเป้าหมายหลักเพื่อส่งเสริมงานวิชาการระดับนานาชาติ
และสร้างเครือข่ายความร่วมมือทางวิชาการด้านอาชญวิทยากับสถาบันการศึกษาอื่นๆ
ในหน่วยงานด้านกระบวนการยุติธรรม และการตํารวจทั้งในระดับชาติและระดับนานาชาติ
โดยมีหัวข้อในการประชุมแลกเปลี่ยนเรียนรู้ จํานวน 6 หัวข้อ ได้แก่
1) Policing crime, drugs, cyber crime, organized crime, transnational crime and terrorism
2) Public order, violence, and deviance
3) Police, community policing, media and technology
4) Correction, community correction, and Restorative Justice
5) Criminal justice and good governance
และ 6) Policing and human rights